Document ID: 32009R1150

KOMISIJAS REGULA (EK) Nr. 1150/2009
(2009. gada 10. novembris),
ar ko groza Regulu (EK) Nr. 1564/2005 attiecībā uz standarta veidlapām paziņojumu publicēšanai iepirkuma procedūru ietvaros saskaņā ar Padomes Direktīvām 89/665/EEK un 92/13/EEK
(Dokuments attiecas uz EEZ)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1989. gada 21. decembra Direktīvu 89/665/EEK par to normatīvo un administratīvo aktu koordinēšanu, kuri attiecas uz izskatīšanas procedūru piemērošanu, piešķirot piegādes un uzņēmuma līgumus valsts vajadzībām (1), un jo īpaši tā 3.a pantu,
ņemot vērā Padomes 1992. gada 25. februāra Direktīvu 92/13/EEK, ar ko koordinē normatīvos un administratīvos aktus par to, kā piemēro Kopienas noteikumus par līgumu piešķiršanas procedūrām, ko piemēro subjekti, kuri darbojas ūdensapgādes, enerģētikas, transporta un telekomunikāciju nozarē (2), un jo īpaši tās 3.a pantu,
ņemot vērā Eiropas Parlamenta un Padomes 2004. gada 31. marta Direktīvu 2004/17/EK, ar ko koordinē iepirkuma procedūras, kuras piemēro subjekti, kas darbojas ūdensapgādes, enerģētikas, transporta un pasta pakalpojumu nozarēs (3), un jo īpaši tās 44. panta 1. punktu,
ņemot vērā Eiropas Parlamenta un Padomes 2004. gada 31. marta Direktīvu 2004/18/EK par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru (4), un jo īpaši tās 36. panta 1. punktu,
apspriedusies ar Valsts līgumu padomdevēju komiteju,
tā kā:
(1)
Direktīvas 89/665/EEK un 92/13/EEK, kas grozītas ar Eiropas Parlamenta un Padomes Direktīvu 2007/66/EK (5), atļauj dalībvalstīm samazināt termiņu pieteikumam par publiskā iepirkuma līguma atzīšanu par spēkā neesošu, ja līgumslēdzējs vai līgumslēdzēja iestāde ir publicējusi paziņojumu par līguma slēgšanas tiesību piešķiršanu saskaņā ar Direktīvu 2004/17/EK vai Direktīvu 2004/18/EK, iepriekš nepublicējot paziņojumu par līgumu, ja paziņojumā par līguma slēgšanas tiesību piešķiršanu ir iekļauts pamatojums lēmumam piešķirt līguma slēgšanas tiesības, iepriekš nepublicējot paziņojumu par līgumu Eiropas Savienības Oficiālajā Vēstnesī.
(2)
Standarta veidlapu paraugi paziņojumiem par līguma piešķiršanu ir ietverti III un VI pielikumā Komisijas 2005. gada 7. septembra Regulā (EK) Nr. 1564/2005, ar ko izveido standarta veidlapas paziņojumu publicēšanai iepirkuma procedūru ietvaros, ievērojot Eiropas Parlamenta un Padomes Direktīvu 2004/17/EK un 2004/18/EK (6). Lai nodrošinātu Direktīvu 89/665/EEK un 92/13/EEK, kas grozītas ar Direktīvu 2007/66/EK, pilnīgu efektivitāti, šo paziņojumu standarta veidlapas ir jāpielāgo tā, lai līgumslēdzēji vai līgumslēdzējas iestādes šajos paziņojumos varētu iekļaut Direktīvu 89/665/EEK un 92/13/EEK 2.f pantā minēto pamatojumu.
(3)
Ar Direktīvām 89/665/EEK un 92/13/EEK paredz, ka var izmantot paziņojumu par brīvprātīgu ex ante pārskatāmību, lai garantētu pārskatāmību pirms līguma noslēgšanas, ievērojot brīvprātības principu. Šādam paziņojumam ir jāizveido standarta veidlapa.
(4)
Tāpēc attiecīgi ir jāgroza Regula (EK) Nr. 1564/2005,
IR PIEŅĒMUSI ŠO REGULU.
1. pants
Regulu (EK) Nr. 1564/2005 groza šādi.
1.
Regulas nosaukumu aizstāj ar šādu nosaukumu:
2.
Pēc pirmā pamatojuma ievieto šādu juridisko pamatojumu:
“Ņemot vērā Padomes 1989. gada 21. decembra Direktīvu 89/665/EEK par to normatīvo un administratīvo aktu koordinēšanu, kuri attiecas uz izskatīšanas procedūru piemērošanu, piešķirot piegādes un uzņēmuma līgumus valsts vajadzībām (7), un jo īpaši tā 3.a pantu,
ņemot vērā Padomes 1992. gada 25. februāra Direktīvu 92/13/EEK, ar ko koordinē normatīvos un administratīvos aktus par to, kā piemēro Kopienas noteikumus par līgumu piešķiršanas procedūrām, ko piemēro subjekti, kas darbojas ūdensapgādes, enerģētikas, transporta un telekomunikāciju nozarē (8), un jo īpaši tās 3.a pantu,
3.
Iekļauj šādu 2.a pantu:
“2.a pants
Līgumslēdzējām iestādēm un līgumslēdzējiem uzņēmumiem no dienas, kad stājas spēkā attiecīgās dalībvalsts tiesību normas, ar kurām transponē Eiropas Parlamenta un Padomes Direktīvu 2007/66/EK (9), un, vēlākais, no 2009. gada 21. decembra Direktīvu 89/665/EEK un 92/13/EEK 3.a pantā minētā paziņojuma publicēšanai Eiropas Savienības Oficiālajā Vēstnesī ir jālieto šīs Regulas XIV pielikumā norādītā standarta veidlapa.
4.
Regulas III pielikumu aizstāj ar šīs regulas I pielikuma tekstu.
5.
Regulas VI pielikumu aizstāj ar šīs regulas II pielikuma tekstu.
6.
Šīs Regulas III pielikuma tekstu pievieno kā XIV pielikumu.
2. pants
Šī Regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 10. novembrī

Labels: 10
12
3